CELEX: 31990R1758
Language: el
Date: 1990-06-27 00:00:00
Title: Κανονισμός (ΕΟΚ) αριθ. 1758/90 της Επιτροπής της 27ης Ιουνίου 1990 για τον καθορισμό, στον τομέα των αποξηραμένων ζωοτροφών, της τιμής στόχου που καθορίστηκε σε Ecu από το Συμβούλιο και μειώθηκε λόγω της νομισματικής επανευθυγράμμισης της 5ης Ιανουαρίου 1990

Avis juridique important

|

31990R1758

Κανονισμός (ΕΟΚ) αριθ. 1758/90 της Επιτροπής της 27ης Ιουνίου 1990 για τον καθορισμό, στον τομέα των αποξηραμένων ζωοτροφών, της τιμής στόχου που καθορίστηκε σε Ecu από το Συμβούλιο και μειώθηκε λόγω της νομισματικής επανευθυγράμμισης της 5ης Ιανουαρίου 1990  

Επίσημη Εφημερίδα αριθ. L 162 της 28/06/1990 σ. 0022 - 0022

***** ΚΑΝΟΝΙΣΜΟΣ (ΕΟΚ) αριθ. 1758/90 ΤΗΣ ΕΠΙΤΡΟΠΗΣ  της 27ης Ιουνίου 1990  για τον καθορισμό, στον τομέα των αποξηραμένων ζωοτροφών, της τιμής στόχου που καθορίστηκε σε Ecu από το Συμβούλιο και μειώθηκε λόγω της νομισματικής επανευθυγράμμισης της 5ης Ιανουαρίου 1990  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας  τον κανονισμό (ΕΟΚ) αριθ. 1677/85 του Συμβουλίου της 11ης Ιουνίου 1985 σχετικά με τα νομισματικά εξισωτικά ποσά στο γεωργικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 1889/87 (2), και ιδίως το άρθρο 6 παράγραφος 3,  Εκτιμώντας:  ότι ο κανονισμός (ΕΟΚ) αριθ. 784/90 της Επιτροπής της 29ης Μαρτίου 1990 περί καθορισμού του συντελεστή μείωσης των γεωργικών τιμών κατά την περίοδο εμπορίας 1990/91 λόγω της νομισματικής επανευθυγράμμισης της 5ης Ιανουαρίου 1990 και περί τροποποίησης των τιμών και των ποσών που καθορίζονται σε Ecu για την εν λόγω περίοδο (3) καθόρισε, στον τομέα των αποξηραμένων ζωοτροφών, τον κατάλογο των τιμών και των ποσών στα οποία εφαρμόζεται ο συντελεστής 1,001712 από την 1η Μαΐου 1990, στα πλαίσια του καθεστώτος της αυτόματης κατάργησης των αρνητικών νομισματικών αποκλίσεων· ότι, σύμφωνα με το άρθρο 3 του κανονισμού (ΕΟΚ) αριθ. 784/90, η μείωση που θα προκύψει πρέπει να καθοριστεί, ειδικότερα, για τις τιμές και τα ποσά που καθορίστηκαν σε Ecu από το Συμβούλιο για την περίοδο εμπορίας 1990/91 και να καθοριστεί η αξία αυτών των τιμών και των μειωμένων ποσών·  ότι ο κανονισμός (ΕΟΚ) αριθ. 1057/90 του Συμβουλίου (4) καθόρισε την τιμή στόχου στον τομέα των αποξηραμένων ζωοτροφών για την περίοδο από την 1η έως τις 13 Μαΐου 1990· ότι ο κανονισμός (ΕΟΚ) αριθ. 1192/90 του Συμβουλίου (5) καθόρισε τις ίδιες τιμές για το υπόλοιπο της περιόδου εμπορίας 1990/91·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αποξηραμένων Ζωοτροφών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1990/91, η τιμή στόχου για τα προϊόντα που αναφέρονται στο άρθρο 1 στοιχείο β) πρώτη και δεύτερη περίπτωση του κανονισμού (ΕΟΚ) αριθ. 1117/78 του Συμβουλίου (6), που μειώθηκαν σύμφωνα με το άρθρο 2 του κανονισμού (ΕΟΚ) αριθ. 784/90, καθορίζονται ως εξής:  - 169,99 Ecu ανά τόνο για την Ισπανία,  - 178,61 Ecu ανά τόνο για τα άλλα κράτη μέλη.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Μαΐου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Ιουνίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 164 της 24. 6. 1985, σ. 6.  (2) ΕΕ αριθ. L 182 της 3. 7. 1987, σ. 1.  (3) ΕΕ αριθ. L 83 της 30. 3. 1990, σ. 102.  (4) ΕΕ αριθ. L 108 της 28. 4. 1990, σ. 11.  (5) ΕΕ αριθ. L 119 της 11. 5. 1990, σ. 42.  (6) ΕΕ αριθ. L 142 της 30. 5. 1978, σ. 1.